stanford-oval/wikipedia huggingface dataset:
Levin pujottelu
Kärkikolmikot > Miehet

| Kausi | Päivämäärä | Voittaja | Toinen | Kolmas |
| --- | --- | --- | --- | --- |
| 2006–2007 | 12.11.2006 |  Benjamin Raich |  Markus Larsson |  Giorgio Rocca |
| 2007–2008 | 11.11.2007 | Siirrettiin lumenpuutteen vuoksi Reiteralmiin. | Siirrettiin lumenpuutteen vuoksi Reiteralmiin. | Siirrettiin lumenpuutteen vuoksi Reiteralmiin. |
| 2008–2009 | 16.11.2008 |  Jean-Baptiste Grange |  Bode Miller |  Mario Matt |
| 2009–2010 | 15.11.2009 |  Reinfried Herbst |  Ivica Kostelić |  Jean-Baptiste Grange |
| 2010–2011 | 14.11.2010 |  Jean-Baptiste Grange |  André Myhrer |  Ivica Kostelić |
| 2011–2012 | 13.11.2011 | Peruttiin lumenpuutteen takia. | Peruttiin lumenpuutteen takia. | Peruttiin lumenpuutteen takia. |
| 2012–2013 | 11.11.2012 |  André Myhrer |  Marcel Hirscher |  Jens Byggmark |
| 2013–2014 | 17.11.2013 |  Marcel Hirscher |  Mario Matt |  Henrik Kristoffersen |
| 2014–2015 | 16.11.2014 |  Henrik Kristoffersen |  Marcel Hirscher |  Felix Neureuther |
| 2015–2016 | 15.11.2015 | Peruttiin lumenpuutteen takia. | Peruttiin lumenpuutteen takia. | Peruttiin lumenpuutteen takia. |
| 2016–2017 | 13.11.2016 |  Marcel Hirscher |  Michael Matt |  Manfred Mölgg |
| 2017–2018 | 12.11.2017 |  Felix Neureuther |  Henrik Kristoffersen |  Mattias Hargin |
| 2018–2019 | 18.11.2018 |  Marcel Hirscher |  Henrik Kristoffersen |  André Myhrer |
| 2019–2020 | 24.11.2019 |  Henrik Kristoffersen |  Clément Noël |  Daniel Yule |
2020–2021: Peruttiin koronaviruspandemian takia.
2021–2023: Ei järjestetty.
| 2024–2025 | 17.11.2024 |  Clément Noël |  Henrik Kristoffersen |  Loïc Meillard |
Kärkikolmikot > Voittajat

Seuraavat alppihiihtäjät ovat voittaneet Levin pujottelun:
| --- | --- |
 8 voittoa  Mikaela Shiffrin (2013, 2016, 2018, 2019, 2×2022, 2023, 2024) 6 voittoa  Petra Vlhová (2017, 2×2020, 2×2021, 2023) 3 voittoa  Marcel Hirscher (2013, 2016, 2018)   Maria Höfl-Riesch (2004, 2009, 2012) 2 voittoa  Marlies Schild (2006, 2010)   Henrik Kristoffersen (2014, 2019)   Jean-Baptiste Grange (2008, 2010) :  1 voitto  Reinfried Herbst (2009)   Benjamin Raich (2006)   Janica Kostelić (2006)   Clément Noël (2024)   André Myhrer (2012)   Anja Pärson (2006)   Felix Neureuther (2017)   Tina Maze (2014)   Tanja Poutiainen (2004)   Lindsey Vonn (2008)
Fiat Siena

| Fiat Siena |
| --- | --- |

Valmistustiedot
Valmistusmaa:   Argentiina  Brasilia  Etelä-Afrikka  Intia  Iran  Kiina  Marokko  Puola  Turkki  Venezuela  Venäjä  Vietnam
Valmistaja:  Fiat
Konserni:  Fiat Chrysler Automobiles
Valmistusvuodet:  1996–2016
Muut nimet:  Dodge Forza Fiat Albea Fiat Palio Sedan Fiat Petra
Korimalli:  4-ovinen sedan
Luokka:  B-segmentti
Edeltäjä:  Fiat Duna
Seuraaja:  Fiat Grand Siena
Teknisesti samankaltaisia:  Fiat Albea Fiat Doblò I Fiat Palio I Fiat Strada
Tekniset tiedot
Moottori:  R4
Iskutilavuus:  1,0–1,8 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali CVT-automaatti
Fiat Siena on Fiatin vuosina 1996–2016 valmistama pieni henkilöautomalli, joka on hatchback-korisen Fiat Palion sedan-versio. Siena oli suunnattu erityisesti kehittyviin maihin, ja sen pohjalta kehitettiin myöhemmin hieman suurempi Albea-malli. Harhaanjohtavasti Sienaa on myyty Meksikossa Albea-mallinimellä. Vuonna 2012 tuli markkinoille uusi Fiat Grand Siena, mutta alkuperäinen malli säilyi edelleen tuotannossa vuoteen 2016 saakka. Lava-automalli Fiat Strada perustuu Sienan tekniikkaan.
Fiat Siena tuli ensimmäisenä markkinoille Brasiliassa vuonna 1996 samaan aikaan hatchback-sisarensa Palion kanssa.
Malli sai ensimmäisen kasvojenkohotuksensa vuonna 2001, johon kuului uudelleenmuotoillut keula ja perä sekä uudistettu sisusta. Joillain markkinoilla saataville tuli Speedgear-niminen CVT-automaattivaihteisto. Sienan kanssa hyvin samankaltainen, mutta hieman suurempi Fiat Albea tuli markkinoille vuonna 2002.
Toinen kasvojenkohotus tuli vuonna 2004, ja tälläkin kertaa auton ulkonäkö uudistettiin perusteellisesti. Myös sisusta kävi läpi joitain muutoksia. Albea sai samanlaisen päivityksen vuonna 2005.
Kolmas facelift Sienalle tehtiin vuonna 2008. Ulkoasua muutettiin uudempia malleja, Bravoa ja Cromaa muistuttavaksi.
Facelift-mallin (2001) Fiat Siena.
Facelift-mallin (2004) Fiat Siena.
Facelift-mallin (2008) Fiat Siena.
Aiheesta muualla

Kuvia tai muita tiedostoja aiheesta Fiat Siena Wikimedia Commonsissa
Fiatin automallit
Havarti

Havarti-juustoa
Havarti on tanskalainen lehmänmaidosta valmistettava puolikova juusto. Havarti on kotoisin Sjællandin saarelta, ja se sai nimensä 1900-luvulla Havartigaardenin maatilalta.
Havarti-harkko painaa 2–4 kilogrammaa. Juustomassa on vaaleankeltaista ja täynnä pieniä koloja. Alun perin Havarti oli sisältä ja pinnalta kittibakteerien avulla kypsytetty juusto, jonka maku oli täyteläinen, aitoa Tilsit-juustoa muistuttava. Havartia kypsennetään vähintään kuukauden ajan, ja siihen lisätään joskus yrttejä tai mausteita. Se sopii voileivän ja oluen kanssa nautittavaksi tai lämpimiin ruokiin.
Nykyään suurin osa havartijuustoista, kuten Arla Heritage Havarti, muistuttaa suuresti suomalaista kermajuustoa. Täten niillä ei ole paljon muita yhtäläisyyksiä aidon kittikypsytetyn havartijuuston kanssa kuin raaka-aine, rakenne ja rasvapitoisuus. Rasvapitoisuus on yli 45 prosenttia kuiva-aineesta.
April, and a Flower

| April, and a Flower Chen |
| --- | --- | --- |

EP-levyn tiedot
 Studio : SM Studios Soul, Etelä-Korea
 Julkaistu: 1. huhtikuuta, 2019
 Tuottaja(t): Lee Soo-man
 Tyylilaji: K-pop
 Kesto: 24.56
 Levy-yhtiö: SM Entertainment
Chenin muut julkaisut
|   | April, and a Flower 2019 | Dear My Dear 2019 |
Singlet albumilta April, and a Flower
 ”Beautiful Goodbye” Julkaistu: 1. huhtikuuta 2019
April, and a Flower (Hangul: 사월, 그리고 꽃; RR: sawol, geuligo kkoch, suom. huhtikuu, ja kukka) on eteläkorealaisen laulajan Chenin debyytti EP-levy. SM Entertainment julkaisi sen 1. huhtikuuta 2019 ja sitä jakeli Dreamus. EP:llä on kuusi kappaletta, mukaan lukien pääkappale "Beautiful Goodbye".
Tausta ja julkaisu

8. maaliskuuta ilmoitettiin, että Chen tulisi julkaisemaan ensimmäisen soololevynsä huhtikuussa  19. maaliskuuta EP:n nimi April, and a Flower, julkaisupäivä ja kansikuva paljastettiin. EP:n kolmen version ennakkotilaus avattiin samana päivänä. 21. maaliskuuta EP:n aikataulusta julkaistiin teaser-kuva. Kappaleluettelo ja albumin tiedot julkaistiin 22. maaliskuuta.
25. maaliskuuta laulajasta julkaistiin kolme teaser-kuvaa. Maaliskuun 26. päivänä julkaistiin toiset kolme teaser-kuvaa. Maaliskuun 27. päivänä julkaistiin EP:n highlight medley.  29. maaliskuuta julkaistiin kolme kuvaa laulajasta. Samana päivänä julkaistiin "Beautiful Goodbye" -musiikkivideon ensimmäinen teaseri. Maaliskuun 30. päivänä julkaistiin kaksi ylimääräistä teaser-kuvaa.
Huhtikuun 1. päivänä julkaistiin kappaleen "Beautiful Goodbye" virallinen musiikkivideo ja EP-levy. 5. huhtikuuta julkaistiin vertikaalinen video "Beautiful Goodbye":sta.  Huhtikuun 8. päivänä julkaistiin visuaalinen video "Flower".  19. huhtikuuta julkaistiin "Beautiful Goodbye" -käsikirjoitettu video, jossa Chenin fanit osallistuivat kirjoittamalla sanoituksia paperille ja niistä tehtiin video.
Mainonta

Huhtikuun 1. päivänä Chen piti tapahtuman, jossa hän puhui EP:n valmistusprosessista. Laulaja esitti myös pääkappaleen "Beautiful Goodbye" ensimmäistä kertaa. Samana päivänä hän järjesti "Chen's April Busking" -tapahtuman Coex Artium Mallissa, jossa hän keskusteli fanien kanssa EP:n kustakin kappaleesta ja esitti kappaleet "Sorry Not Sorry" ja "Beautiful Goodbye".  Chen aloitti mainostamisen korealaisissa musiikkiohjelmissa viikon ajan 5. huhtikuuta 2019 alkaen. Huhtikuun 6. päivänä laulaja piti fanitapahtuman Sinchonissä. Huhtikuun 20. päivänä Chen järjesti fanitapahtuman Busanissa ja Daeguissa.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Sovitus | Kesto |  |  |  |  |  |  |
| 1. | Flower (꽃; Kkot)  | Kim Je-hwi | 4.01 |  |  |  |  |  |  |
| 2. | Beautiful Goodbye (사월이 지나면 우리 헤어져요; Sawor-i Jinamyeon Uri He-eojyeoyo)  | MooF (153/Joombas) | 4.29 |  |  |  |  |  |  |
| 3. | Sorry Not Sorry (하고 싶던 말; Hago Shibdeon Mal)  | Song Young-joo | 4.26 |  |  |  |  |  |  |
| 4. | Love Words (사랑의 말; Sarang-e Mal)  | Kenzie | 3.36 |  |  |  |  |  |  |
| 5. | I'll Be There (먼저 가 있을게; Meonjeo Ga Isseulge)  | KingMing | 4.12 |  |  |  |  |  |  |
| 6. | Portrait of You (널 그리다; Neol Geurida)  | Andreas Stone Johansson | 4.12 |  |  |  |  |  |  |
|  |  |  | 24.56 |  |  |  |  |  |  |
Chen tapahtumassa 1. huhtikuuta 2019.
Opel Antara

| Opel Antara |
| --- | --- |

Valmistustiedot
Valmistusmaa:   Etelä-Korea  Meksiko  Venäjä
Valmistaja:  Opel
Konserni:  General Motors
Valmistusvuodet:  2006–2017
Muut nimet:  Chevrolet Captiva Sport GMC Terrain Holden Captiva Saturn Vue Vauxhall Antara
Korimalli:  5-ovinen crossover
Luokka:  J-segmentti
Edeltäjä:  Opel Frontera
Seuraaja:  Opel Grandland X
Teknisesti samankaltaisia:  Chevrolet Captiva I Chevrolet Equinox I Chevrolet Equinox II GMC Terrain I Pontiac Torrent Saturn Vue I Suzuki XL-7 II
Tekniset tiedot
Pohjalevy:  GM Theta
Moottori:  R4 V6
Iskutilavuus:  2,0–3,6 l
Teho:  138–264 hv
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 5-vaihteinen automaatti 6-vaihteinen automaatti
Opel Antara on Opelin vuosina 2006–2017 valmistama crossover-tyyppinen automalli. Se perustuu samalle Theta-pohjalevylle kuin sisarmallinsa Chevrolet Captiva, mutta on siitä poiketen viisipaikkainen ja ulkonäöltään varsin erilainen. Tekniikka on kuitenkin autoissa moottoreita myöten sama. Antara täytti Opel-mallistossa katumaasturiluokassa olleen aukon, joka syntyi kun Fronteran valmistus loppui vuonna 2003. Isossa-Britanniassa mallin nimenä oli Vauxhall Antara, Pohjois-Amerikassa Saturn Vue, Etelä-Amerikassa Chevrolet Captiva Sport, Australaasiassa Holden Captiva ja Lähi-idässä GMC Terrain.
Euroopan markkinoilta Antara poistui vuoden 2015 jälkeen. Sen korvaajaksi tuli vuonna 2017 esitelty Opel Grandland X.
Opel Antara (2006–2017)

Antaran muotoilu perustuu Frankfurtin autonäyttelyssä syksyllä 2005 esiteltyyn kaksioviseen Antara GTC -konseptiautoon. Tuotantomallin ensiesittely tapahtui seuraavana vuonna Pariisin autonäyttelyssä.
Euroopassa Antaran bensiinimoottorit olivat 2,4 Ecotec (140 hv) ja 3,2 V6 Ecotec (227 hv). Ainoa dieselmoottori oli 2,0-litrainen CDTI (150 hv). Mallivuodelle 2008 valikoimaa täydennettiin CDTI-dieselin 127-hevosvoimaisella versiolla. Muilla markkinoilla tarjolla on erilaisia vaihtoehtoja aina 3,6-litraiseen V6-moottoriin asti.
Vuoden 2010 lopussa ulkoasuun tehtiin pieniä muutoksia ja sisällä keskikonsolin säilytystiloja laajennettiin monikäyttöisemmiksi. Samalla auton keulalle tuli uusi Opelin logo. Sähköinen käsijarru ja mäkilähtöavustin tulivat vakiovarusteiksi.
2,0 litran dieselin korvasi uusi Euro 5 -normit täyttävä 2,2-litrainen (160/181 hv) moottori ja 2,4 Ecotecin teho nousi uudistusten myötä 165 hevosvoimaan.
Aiheesta muualla

Kuvia tai muita tiedostoja aiheesta Opel Antara Wikimedia Commonsissa
Opelin automallit
| --- | --- |
Nykyiset henkilöautomallit:  Astra  Crossland  Corsa  Grandland  Insignia  Mokka 
Nykyiset pakettiautot:  Combo  Movano  Vivaro 
Konseptiautot:  Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:  Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira 
Facelift-mallin Opel Antara.
Forssan kaupunginvaltuusto

| Kaupunginvaltuusto |
| --- | --- |

Kunta:  Forssa
Valtuutettuja:  43
Johto:  Kaisa Lepola (pj.)  Sanni Grahn-Laasonen (1. vpj.)  Pekka Murtolahti (2. vpj.)
Äänestysprosentti:  54,0 % (2021)
Forssan kaupunginvaltuusto on Forssan ylin päättävä elin. Kaupunginvaltuustossa on 43 valtuutettua, ja se kokoontuu Forssan kaupungintalolla. Kaupunginvaltuuston puheenjohtajana toimii Kaisa Lepola, varapuheenjohtajana Sanni Grahn-Laasonen, toisena varapuheenjohtajana Pekka Murtolahti ja kolmantena varapuheenjohtajana Sami Mattila.
Vuoden 2021 vaaleissa äänestysprosentti oli 54,0 %. Suurin puolue oli SDP (29,0 %, 13 paikkaa). Muilta osin paikkoja kaupunginvaltuustoon saivat kokoomus (22,9 %, 10 paikkaa), perussuomalaiset (14,1 %, 6 paikkaa), vasemmistoliitto (11,8 %, 5 paikkaa), keskusta (14,6 %, 4 paikkaa), kristillisdemokraatit (3,0 %, 3 paikkaa) ja vihreät (4,5 %, 2 paikkaa).
Vishnu Khare

Vishnu Khare vuonna 2016.
Vishnu Khare (hindiksi विष्णु खरे, Viṣṇu Khare; 9. helmikuuta 1940 Chhindwada, Madhya Pradesh – 19. syyskuuta 2018 Delhi) oli intialainen runoilija, toimittaja, kääntäjä ja kriitikko.
Khare kirjoitti nuoruudessaan runoja ja novelleja, mutta jatkoi ainoastaan runoilijana vuoden 1961 jälkeen. Hänen ensimmäinen kirjansa Maru Pradesh aur Anya Kavitaen julkaistiin vuonna 1960. Siihen sisältyi mahdollisesti ensimmäinen hindinkielinen käännös T. S. Eliotin Autio maa -runosta. 19-vuotiaan Kharen käännös sai kiitosta osakseen runoilija Ramdhari Singh Dinkarilta. Khare toimi Vayam-kirjallisuuslehden päätoimittajana vuosina 1966–1967. Hän suoritti korkeakoulututkinnon englanninkielisestä kirjallisuudesta ja toimi yliopisto-opettajana vuoteen 1970 Madhya Pradeshin osavaltiossa, kunnes siirtyi Delhin yliopiston Hastinapur Collegeen. Intian kansallisen kirjallisuusakatemian Sahitya Akademin varasihteerinä hän toimi vuosina 1976–1984. Khare kirjoitti seitsemän runokokoelmaa ja viisi teosta elokuva- ja kirjallisuuskritiikistä.
Khare aloitti suomalaisugrilaisten kielten kääntämisen 1980-luvulla käännettyään unkarilaista runoutta hindiksi. Delhin suurlähetystössä työskennelleen Mikko Pyhälän pyynnöstä hän aloitti Kalevalan kääntämisen. Käännös valmistui vuonna 1990. Hänelle myönnettiin käännöksestä Suomen Valkoisen Ruusun ritarikunnan ansiomerkki. Seuraava käännösprojekti oli Viron kansalliseepos Kalevipoeg, jonka kääntämisessä hän hyödynsi englannin- ja saksankielisiä versioita. Kalevipoegin käännös valmistui vuonna 2012.
Yashwantrao Chavan Maharashtra Open University -yliopisto myönsi Kharelle 100 000 rupian Kusumagraj Sahitya Puraskar -palkinnon vuonna 2016. Delhin osavaltiohallitus valitsi hänet Hindi Academyn varapuheenjohtajaksi kesäkuussa 2018 kaksivuotiskaudelle.
Kalmar FF

Kalmar Fotbollförening on jalkapalloseura Kalmarista, Ruotsista. Seuran miesten edustusjoukkue pelaa Ruotsin korkeimmalla sarjatasolla Allsvenskanissa. Seura on perustettu 1. lokakuuta vuonna 1910. Se on voittanut kahdesti Ruotsin Cupin.
Ennätyksiä

Eniten otteluita: Johny Erlandsson, 753
Eniten maaleja: Sten-Åke Johansson, 351
Kotiottelun yleisöennätys: 15 093 katsojaa Malmö FF:a vastaan vuonna 1949
Saavutuksia

Ruotsin Cupin voitto 1981, 1987, 2007
Allsvenskanin mestaruus: 2008
Allsvenskanin kakkossija 1985
Entisiä päävalmentajia

Nanne Bergstrand (1998–1999, 2003–2013, 2017–2018, 2020)
Bo Johansson (1973, 1977–1978, 1982–1983)
Conny Karlsson (2000–2002)
Peter Swärdh (2015–2017)
Henrik Rydström (2018, 2021–2022)
Magnus Pehrsson (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Röda Bröder, kannattajien sivu
| n k Jalkapallon Ruotsin mestarit |
| --- | --- |
Voittajat:  1896 Örgryte IS  1897 Örgryte IS  1898 Örgryte IS  1899 Örgryte IS  1900 AIK  1901 AIK  1902 Örgryte IS  1903 Göteborgs IF  1904 Örgryte IS  1905 Örgryte IS  1906 Örgryte IS  1907 Örgryte IS  1908 IFK Göteborg  1909 Örgryte IS  1910 IFK Göteborg  1911 AIK  1912 Djurgårdens IF  1913 Örgryte IS  1914 AIK  1915 Djurgårdens IF  1916 AIK  1917 Djurgårdens IF  1918 IFK Göteborg  1919 GAIS  1920 Djurgårdens IF  1921 IFK Eskilstuna  1922 GAIS  1923 AIK  1924 Fässbergs IF  1925 Brynäs IF  1925 GAIS  1926 Örgryte IS  1927 GAIS  1928 Örgryte IS  1929 Helsingborgs IF  1930 Helsingborgs IF  1931 GAIS  1932 AIK  1933 Helsingborgs IF  1934 Helsingborgs IF  1935 IFK Göteborg  1936 IF Elfsborg  1937 AIK  1938 IK Sleipner  1939 IF Elfsborg  1940 IF Elfsborg  1941 Helsingborgs IF  1942 IFK Göteborg  1943 IFK Norrköping  1944 Malmö FF  1945 IFK Norrköping  1946 IFK Norrköping  1947 IFK Norrköping  1948 IFK Norrköping  1949 Malmö FF  1950 Malmö FF  1951 Malmö FF  1952 IFK Norrköping  1953 Malmö FF  1954 GAIS  1955 Djurgårdens IF  1956 IFK Norrköping  1957 IFK Norrköping  1958 IFK Göteborg  1959 Djurgårdens IF  1960 IFK Norrköping  1961 IF Elfsborg  1962 IFK Norrköping  1963 IFK Norrköping  1964 Djurgårdens IF  1965 Malmö FF  1966 Djurgårdens IF  1967 Malmö FF  1968 Östers IF  1969 IFK Göteborg  1970 Malmö FF  1971 Malmö FF  1972 Åtvidabergs FF  1973 Åtvidabergs FF  1974 Malmö FF  1975 Malmö FF  1976 Halmstads BK  1977 Malmö FF  1978 Östers IF  1979 Halmstads BK  1980 Östers IF  1981 Östers IF  1982 IFK Göteborg  1983 IFK Göteborg  1984 IFK Göteborg  1985 Örgryte IS  1986 Malmö FF  1987 IFK Göteborg  1988 Malmö FF  1989 IFK Norrköping  1990 IFK Göteborg  1991 IFK Göteborg  1992 AIK  1993 IFK Göteborg  1994 IFK Göteborg  1995 IFK Göteborg  1996 IFK Göteborg  1997 Halmstads BK  1998 AIK  1999 Helsingborgs IF  2000 Halmstads BK  2001 Hammarby IF  2002 Djurgårdens IF  2003 Djurgårdens IF  2004 Malmö FF  2005  Djurgårdens IF  2006 IF Elfsborg  2007 IFK Göteborg  2008 Kalmar FF  2009 AIK  2010 Malmö FF  2011 Helsingborgs IF  2012 IF Elfsborg  2013 Malmö FF  2014 Malmö FF  2015 IFK Norrköping  2016 Malmö FF  2017 Malmö FF  2018 AIK  2019 Djurgårdens IF  2020 Malmö FF  2021 Malmö FF  2022 BK Häcken  2023 Malmö FF  2024 Malmö FF 
| n k Allsvenskan |
| --- | --- |
 Hallitseva mestari: Malmö FF
Joukkueet (2024):  AIK  BK Häcken  Djurgården  GAIS  Halmstads BK  Hammarby  IF Brommapojkarna  IF Elfsborg  IFK Göteborg  IFK Norrköping  IFK Värnamo  IK Sirius  Kalmar FF  Malmö FF  Mjällby AIF  Västerås SK
Ford Transit Custom

| Ford Transit Custom |
| --- | --- |

Valmistustiedot
Valmistusmaa:   Kiina  Turkki
Valmistaja:  Ford
Konserni:  Ford Motor Company
Valmistusvuodet:  2012–
Muut nimet:  Ford Tourneo Custom
Korimalli:  pakettiauto pikkubussi
Edeltäjä:  Ford Transit VI
Teknisesti samankaltaisia:  Ford Transit VII
Tekniset tiedot
Moottori:  R4
Iskutilavuus:  2,0–2,2 l
Teho:  100–170 hv
Polttoaine:  diesel
Vetotapa:  etuveto
Vaihteisto:  6-vaihteinen manuaali 6-vaihteinen automaatti
Ford Transit Custom on Fordin vuodesta 2012 lähtien valmistama keskikokoinen etuvetoinen pakettiautomalli, joka korvasi etuvetoiset kuudennen sukupolven Transitit. Takavetoisten seuraajaksi esiteltiin vuonna 2013 suurikokoisempi takavetoinen Transit. Mallin pikkubussiversio tunnetaan nimellä Tourneo Custom. Lisäksi valittavana on myös Kombi-malli, jossa on tilat yhdeksälle henkilölle.
Transit Custom valittiin Vuoden pakettiautoksi 2013. Se oli lisäksi ensimmäinen pakettiauto, joka saavutti täydet viisi tähteä Euro NCAP -kolaritestissä.
Koripituuksia (L1, L2) ja -korkeuksia (H1, H2) on molempia tarjolla kaksi kappaletta.
Moottorina Transit Customissa oli aluksi 2,2-litrainen Duratorq TDCi -dieselmoottori, josta oli kolme tehoversiota (100/125/155 hv). Voimansiirtona on kuusivaihteinen manuaalivaihteisto. Vuonna 2016 sen korvasi 2,0-litrainen (105/130/170 hv) EcoBlue-moottori, jonka yhteyteen on valittavissa kuusiportainen automaattivaihteisto.
Suomessa pakettiauton varustetasot ovat ECOnetic, Trend, Limited ja Sport.
Ford Tourneo Custom
ECOneticissa on varusteina kuljettajan turvatyyny, ESP, mäkilähtöavustin, 16 tuuman teräsvanteet osittain peittävin pölykapselein, sähköikkunat, ajotietokone, radio, lämmitettävät istuimet, ohjauspyörän korkeuden ja etäisyyden säätö, kauko-ohjattu keskuslukitus ja lämmitettävät sähköpeilit. Ainoa moottorivaihtoehto oli 100-hevosvoimainen.
Trendissä on lisäksi 15 tuuman teräsvanteet pölykapselein, manuaali-ilmastointi, korinväriset puskurit, lukuvalot, vakionopeudensäädin, projektoriajovalot, nahkaverhoiltu ohjauspyörä ja vaihteenvalitsimen nuppi, CD-soitin ja etusumuvalot. Trend-varustelun saa kaikkien moottorien yhteyteen.
Limitediin kuuluu matkustajan turvatyyny, sähkötoimisesti taittuvat sivupeilit ja tavaratilan täysverhoilu. 100-hevosvoimaista moottoria ei ole saatavana.
Facelift-mallin Ford Transit Custom.
Parhaiten varustellussa Sportissa on 18 tuuman kevytmetallivanteet, korinmuotoilusarja, konepellin ja katon raidat sekä osittain nahkaverhoillut istuimet. Moottoriksi saa vain 155-hevosvoimaisen.
Tourneo on Suomessa lähtöhintaisena aina Trend-tasoinen. Pakettiauton Trend-varusteiden lisäksi vakiona on sivuturvatyynyt ja turvaverhot (yht. kuusi turvatyynyä) sekä tummennetut takaikkunat.
Titaniumissa on lisäksi 16 tuuman kevytmetallivanteet, korinväriset ovenkahvat, takaosan ilmastointi, pysäköintitutka takana, peruutuskamera, automaattiset kaukovalot, kaistavahti ja kuljettajan vireystilan valvontajärjestelmä.
Transit Customin ulkoista ilmettä muokattiin vuoden 2018 alussa vastaamaan uudempia Ford-malleja. Myös ohjaamoon tehtiin perusteellisia uudistuksia.
Aiheesta muualla

Kuvia tai muita tiedostoja aiheesta Ford Transit Custom Wikimedia Commonsissa
Kuvia tai muita tiedostoja aiheesta Ford Tourneo Custom Wikimedia Commonsissa
Volkswagen Fox

| Volkswagen Fox |
| --- | --- |

Valmistustiedot
Valmistusmaa:   Argentiina  Brasilia
Valmistaja:  Volkswagen
Konserni:  Volkswagen Group
Valmistusvuodet:  2003–2021
Muut nimet:  Volkswagen Lupo
Korimalli:  3-ovinen hatchback 5-ovinen hatchback
Luokka:  A-segmentti
Edeltäjä:  Volkswagen Lupo
Seuraaja:  Volkswagen Up
Teknisesti samankaltaisia:  Audi A2 SEAT Córdoba (Typ 6L) SEAT Ibiza (Typ 6L) Škoda Fabia (Typ 6Y) Škoda Fabia (Typ 5J) Škoda Praktik Škoda Roomster Volkswagen Gol III Volkswagen Polo IV Volkswagen Saveiro III Volkswagen SpaceFox
Tekniset tiedot
Pohjalevy:  Volkswagen Group A04
Moottori:  R3 R4
Iskutilavuus:  1,0–1,6 l
Polttoaine:  bensiini diesel E85
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen robotti
Volkswagen Fox (Typ 5Z) on Volkswagenin vuosina 2003–2021 valmistama A-segmentin automalli, joka korvasi Volkswagen Lupon. Euroopassa Foxin seuraajaksi tuli vuonna 2011 Volkswagen Up, mutta mallin valmistus Etelä-Amerikan markkinoille jatkui edelleen. Meksikossa Foxia myytiin Lupo-nimisenä. Foxiin perustuva farmarimalli on nimeltään SpaceFox.
Vuoden 2005 Euro NCAP -kolaritestistä Fox sai tulokseksi neljä tähteä viidestä.
Fox tuli ensimmäisenä myyntiin Etelä-Amerikan markkinoilla vuonna 2003. Ensiesittely Euroopassa oli vuonna 2005 Leipzigin Auto Mobil International -näyttelyssä. Malli perustuu samalle A04-pohjalevylle kuin esimerkiksi Volkswagen Polo IV.
Facelift-mallin Volkswagen CrossFox.
Etelä-Amerikan markkinoilla myytiin normaaliversion lisäksi maasturimaisempaa CrossFoxia, jossa on korkeampi maavara, kattokaiteet ja koria suojaavia muoviosia.
Syksyllä 2009 Foxin ulkoasua muokattiin vastaamaan uutta Polo V -mallia. Myös kojelauta oli uusi ja sen materiaalit parempia. Saataville tuli puoliautomaattinen I-Motion-vaihteisto.
Facelift-mallin (2014) Volkswagen Fox.
Toisen kasvojenkohotuksensa Fox sai syksyllä 2014. Keulan ilmeestä tuli aiempaa terävämpi ja takavalot olivat uudet. Sisäosien näkyvimmät muutokset olivat uusi ohjauspyörä ja tietoviihdejärjestelmä. Uutena moottorina esiteltiin 1,6-litrainen (120 hv), joka voi käyttää polttoaineenaan sekä bensiiniä että etanolia. Sen yhteydessä on kuusivaihteinen manuaalivaihteisto.